નયન અને રિવા સવજીકાકાને આશ્રમમાં મુકવા જાય છે, બાદમાં રિવા અને નયન કારમાં એકલા હોય છે અને રિવા કહે છે, નયન તને નથી લાગતું કે આ એક મોટી જવાબદારી છે. નયને કહ્યું, હા….પણ આ કરવું જરૂરી છે. નયન રિવાને ઘરે મુકવા જાય છે અને અચાનક કાર ઉભી રાખે છે અને રિવાને કહે છે, રિવા તું અડધો કલાક માટે ફ્રી છે ? રિવાએ કહ્યું, હા નયન કેમ ? નયને કહ્યું, બસ મારી સાથે ચાલ ! નયન રિવાને એક ડાયમંડ કંપનીમાં લઈ જાય છે અને કહે છે, રિવા આ મારા કાકાની કંપની છે. રિવા કહે છે, તો આપણે અહીં હીરા આપવા આવ્યા છીએ ? નયન એના કાકાને ફોન કરીને બોલાવે છે અને કહે છે, અંકલ આ રિવા છે મારી ફ્રેન્ડ અને રિવા અને નયન બધી જ વાત કરે છે. નયન એના અંકલને હીરા બતાવે છે અને નયનના અંકલ હીરાને ચેક કરે છે. નયનના અંકલ કહે છે, આની માર્કેટ પ્રાઈઝ એક કરોડ છે પણ તમને હું દોઢ કરોડ આપીશ ! નયન અને રિવા ખુશ થઈ જાય છે અને નયન કહે છે, તમે પૈસા અમને નહીં પણ આ વૃદ્ધાશ્રમને દાન સ્વરૂપે આપો. નયનના અંકલ દોઢ કરોડનો ચેક બનાવીને આપે છે. બંને ખૂબ જ ખુશ હોય છે કારણ કે એક મોટી જવાબદારી નિભાવવાનો ગર્વ હોય છે. નયન રિવાને એના ઘરે મુકવા જાય છે અને રિવા નયનનો હાથ પકડે અને કહે છે, થેન્ક્સ…! નયન કહે છે, ખાલી થેન્ક્સ જ ? રિવા કહે છે, તો શું કરું બોલ ? નયને કહ્યું, પાર્ટી આપી દે પણ આખો દિવસની હો ! રિવા અને નયન હસવા લાગે છે અને બન્ને ખૂબ જ ખુશ હોય છે અને રિવાને એક ફોન આવે છે, રિવા કહે છે, હેલો કોણ ? રિવા વાત કરે છે અને ફોન મૂકીને જોરજોરથી રડે છે. નયન પૂછે છે, શું થયું રિવા ? રિવાએ કહ્યું, વૃદ્ધાશ્રમ માંથી ફોન હતો, સવજીકાકા હવે આ દુનિયામાં નથી….!